****

**TRETJE LETNO POROČILO**

**o izvajanju Programa spodbujanja konkurenčnosti in ukrepov razvojne podpore za problemsko območje z visoko brezposelnostjo Hrastnik, Radeče in Trbovlje v obdobju 2013–2020**

**(za leto 2016)**

januar 2018

**Vsebina**

[1 Zakonske podlage 8](#_Toc503180592)

[2 Sklepi Vlade RS 8](#_Toc503180593)

[2.1 Sprejem dodatnih začasnih ukrepov razvojne podpore in Programa HRT 8](#_Toc503180594)

[2.2 Spremembe dodatnih začasnih ukrepov razvojne podpore in Programa HRT 10](#_Toc503180595)

[3 Socio-ekonomski kazalniki občin problemskega območja Hrastnik, Radeče, Trbovlje 12](#_Toc503180596)

[3.1 Stopnja registrirane brezposelnosti 14](#_Toc503180597)

[4 Izvajanje instrumentov in ukrepov 16](#_Toc503180598)

[4.1 Program spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013-2020 16](#_Toc503180599)

[4.1.1 Instrument 1: subvencije za spodbujanje investicij 16](#_Toc503180600)

[4.1.2 Instrument 2: ugodni razvojni krediti za investicije 17](#_Toc503180601)

[4.1.3 Instrument 3: subvencije za zagon podjetij 17](#_Toc503180602)

[4.1.4 Instrument 4: mikrokrediti 18](#_Toc503180603)

[4.1.5 Instrument 5: promocija območja, privabljanje tujih in domačih investitorjev ter izvajanje programa 18](#_Toc503180604)

[4.1.6 Regijsko specifični instrument: Podjetno v svet podjetništva 20](#_Toc503180605)

[4.2 Ukrep 2: Povračilo plačanih prispevkov delodajalca za socialno varnost 20](#_Toc503180606)

[4.3 Ukrep 3: in ukrep 4: Davčne olajšave za zaposlovanje in investiranje 22](#_Toc503180607)

[4.4 Ukrep 5: spodbude za trajnostni razvoj podeželja iz Programa razvoja podeželja 2014-2020 23](#_Toc503180608)

[4.5 Ukrep 6: prometna in energetska infrastruktura 24](#_Toc503180609)

[4.6 Višina finančnih sredstev ukrepov in instrumentov za izvedbo Programa v letu 2016 v EUR 26](#_Toc503180610)

[5 Vmesno vrednotenje Programa HRT 29](#_Toc503180611)

Povzetek

Vlada RS je sprejela sklep o dodatnih začasnih ukrepih razvojne podpore za problemsko območje z visoko brezposelnostjo območje občin Hrastnik, Radeče, Trbovlje in izvajanje Programa spodbujanja konkurenčnosti in ukrepov razvojne podpore območju občin Hrastnik, Radeče in Trbovlje, na 19. redni seji dne 25.7.2013 (sklep Vlade št. 00726-19/2013/7).

Vlada Republike Slovenije je sprejela Sklep o dodatnih začasnih ukrepih razvojne podpore za problemska območja z visoko brezposelnostjo št. 00726-14/2016/5 (Uradni list RS, št. 36/16 in št. 64/16). V okviru tega je naveden Ukrep 1: Program spodbujanja konkurenčnosti problemskega območja z visoko brezposelnostjo. Z omenjenim sklepom je Program spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013-2018 podaljšan do leta 2020. Vlada Republike Slovenije je dne 23.6.2016 sprejela Spremembe Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje, sklep Vlade RS št. 30301-4/2016/6. S spremembami Programa spodbujanja konkurenčnosti za območje občin Hrastnik, Radeče in Trbovlje v obdobju 2013-2020, se predlagani instrumenti vsebinsko usklajujejo z instrumenti ukrepa št. 1- Program spodbujanja konkurenčnosti problemskega območja z visoko brezposelnostjo Sklepa o dodatnih začasnih ukrepih razvojne podpore za problemska območja z visoko brezposelnostjo, ki ga je sprejela Vlada št. 00726-14/2016/5 (Uradni list RS, št. 36/16 in št. 64/16).

V skladu s četrtim odstavkom 9. člena Uredbe o izvajanju ukrepov endogene regionalne politike (Uradni list RS, št. 16/13 in 78/15) je MGRT dolžan Vladi RS posredovati letna poročila o izvajanju dodatnih začasnih ukrepov razvojne podpore. Tretje letno poročilo o izvajanju Programa spodbujanja konkurenčnosti in ukrepov razvojne podpore za problemsko območje z visoko brezposelnostjo Hrastnik, Radeče in Trbovlje v obdobju 2013–2020 se nanaša na leto 2016.

Podajamo kratek pregled statusa izvajanja posameznih instrumentov in ukrepov, podrobnejši pa je predstavljen v nadaljevanju poročila:

Tabela : Višina finančnih sredstev ukrepov in instrumentov Programa spodbujanja konkurenčnosti in ukrepov razvojne podpore za problemsko območje z visoko brezposelnostjo Hrastnik, Radeče in Trbovlje v obdobju 2013–2020 v letu 2016 v EUR

| **Instrument oz. ukrep** | **Institucija odgovorna za izvedbo** | **Status izvajanja** | **Višina finančnih sredstev v letu 2016 v EUR** | **Vir financiranja** |
| --- | --- | --- | --- | --- |
| **I. Programu spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013–2020** |  | ukrep se izvaja | 1.893.545,35 | Proračun RS, EU sredstva |
| * Instrument 1: subvencije za spodbujanje investicij | MGRT | instrument se izvaja | 1.016.252,16 | Proračun RS |
|
| * Instrument 2: ugodni razvojni krediti za investicije | Slovensko regionalno razvojni sklad | instrument v pripravi |  |  |
| * Instrument 3: subvencije za zagon podjetij\* | Slovenski podjetniški sklad | instrument se izvaja | 230.275,00 | EU sredstva |
| * Instrument 4: mikrokrediti | MGRT | instrument se izvaja | 141.000,00 | Proračun RS |
| * Instrument 5: promocija območja, privabljanje tujih in domačih investitorjev ter izvajanje programa |  | instrument se izvaja - Izvajanje programov spodbujanja konkurenčnosti | 84.959,02 | Proračun RS |
| * ***Promocija problemskega območja HRT in privabljanje tujih in domačih investitorjev*** |  |  |  |
| * ***Izvajanje programov spodbujanja konkurenčnosti*** | MGRT v sodelovanju z RCR Zagorje (do 27.7.2016), RRA Zasavje (od 29.7.2016 dalje) in RRA Posavje | 84.959,02 | Proračun RS |
| * Instrument 6: podjetno v svet podjetništva Hrastnik, Radeče, Trbovlje (PVSP HRT) | MGRT v sodelovanju z RCR Zagorje (do 27.7.2016) ) in RRA Posavje | instrument se izvaja | 421.059,17 | Proračun RS |
| **II. Ukrep 2:** povračilo plačanih prispevkov delodajalca za socialno varnost | Ministrstvo za delo, družino, socialne zadeve in enake možnosti ter Zavod RS za zaposlovanje | ukrep se izvaja | 22.573,67 | Proračun RS |
| **III. Ukrep 3:** davčne olajšave za zaposlovanje | MGRT v sodelovanju s Finančno upravo RS | ukrep se izvaja | 23.672,00 |  |
| **IV. Ukrep 4:** davčne olajšave za investiranje | MGRT v sodelovanju s Finančno upravo RS | ukrep se izvaja | 341.640,00 |  |
| **V. Ukrep 5:** spodbude za trajnostni razvoj podeželja iz Programa razvoja podeželja 2014-2020 | Ministrstvo za kmetijstvo, gozdarstvo in prehrano | ukrep se izvaja |  |  |
| **VI. Ukrep 6:** prometna in energetska infrastruktura | Ministrstvo za infrastrukturo | ukrep se izvaja | 109.198,63 | Proračun RS |
| **SKUPAJ** |  |  | 2.390.629,65 |  |

Opomba: \* - podatek se nanaša na leti 2016 in 2017 skupaj

Višina finančnih sredstev za izvedbo ukrepov in instrumentov Programa spodbujanja konkurenčnosti in ukrepov razvojne podpore za problemsko območje z visoko brezposelnostjo Hrastnik, Radeče in Trbovlje v obdobju 2013–2020 v letu 2016, je znašala slabih 2,4 mio EUR.

Socialno – ekonomski položaj se je v obdobju 2013 -2016 v občinah problemskega območja Hrastnik, Radeče in Trbovlje relativno izboljšal. Registrirana stopnja brezposelnosti, ki je bila zelo visoka v l. 2013 in je presegala 17%, kar je bila podlaga za sprejetje Programa, se je v proučevanem obdobju znižala. Kljub vsemu še vedno ostaja problematična predvsem dolgotrajna brezposelnost oseb (daljša od 12 mesecev), starejših od 50 let in tistih z nižjo stopnjo izobrazbe. Čeprav trend zmanjševanja števila prebivalcev v navedenih občinah ni spodbuden, pa je spodbudno to, da se povečuje število prebivalcev z visokošolsko izobrazbo.

Število podjetij v obdobju 2013-2015 (po razpoložljivih podatkih SURSa) ostaja na enakem nivoju, z izjemo občine Trbovlje kjer se je v l. 2016 število podjetij nekoliko povečalo, obseg prihodkov, ki so jih ustvarila podjetja, se je povečeval v občinah Hrastnik in Radeče, medtem ko je bil v Trbovljah v upadu, opazen pa je tudi upad investicij v osnovna sredstva v letu 2015 glede na predhodne leto. V času od začetka izvajanja Programa so podjetja pokazala interes za naslednje instrumente: subvencije za spodbujanje investicij, tako sta bila v letu 2016 izvedena dva javna razpisa, kjer je sofinanciranje pridobilo skupaj 11 projektov podjetij (največ iz občine Trbovlje; 7 podjetij; Radeče 2 podjetji in Hrastnik; 2 podjetji); instrument subvencije za zagon podjetij, v letu 2016 je bilo na podlagi izvedenega javnega razpisa izbranih 6 podjetij, 3 iz občine Trbovlje in 3 iz občine Radeče; ukrep 2: povračilo plačanih prispevkov delodajalca za socialno varnost, v letu 2016 so bile odločbe o dodelitvi spodbude izdane 10 delodajalcem, ki so jih uveljavljali za zaposlitev 11 oseb; 6 delodajalcev je bilo iz občine Trbovlje (za 7 oseb), 3 delodajalci iz Hrastnika (za 3 osebe) in 1 delodajalec iz Radeče (za 1 osebo). Povečuje se tudi interes podjetij za ukrep 3 in ukrep 4; davčne olajšave za zaposlovanje in investiranje. V letu 2016 se je tako povečalo skupno število zavezancev, ki so koristili davčno olajšavo (predvsem pravne osebe), medtem ko se je število zavezancev, ki so koristili davčno olajšavo za investiranje zmanjšalo glede na predhodni leti, je pa zato znesek koriščenja olajšave precej višji glede na predhodni leti. V poslovnem letu 2016 je 16 zavezancev koristilo davčno olajšavo za zaposlovanje v skupnem znesku 132.614 EUR, davčna korist je znašla 23.672 EUR. Davčno olajšavo za investiranje je v letu 2016 skupaj koristilo 31 zavezancev v skupnem znesku 1.984.508 EUR, davčna korist je znašala 341.640 EUR.

V skladu s Programom spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013–2018, je bila predvidena izvedba vmesnega vrednotenja v letu 2016. Vmesno vrednotenje je za obdobje od 25.7.2013 do 31.3.2016 izvedlo podjetje MK projekt, d.o.o., Rogaška cesta 25, Šmarje pri Jelšah. Na koncu Poročila je podan povzetek priporočil za izboljšanje Programa.

# Zakonske podlage

Zakonska podlaga za pripravo Programa spodbujanja konkurenčnosti in ukrepov razvojne podpore območju občin Hrastnik, Radeče in Trbovlje (v nadaljnjem besedilu: program) je Zakon o spodbujanju skladnega regionalnega razvoja-ZSRR-2 (Uradni list RS, št. 20/11, 57/12 in 46/16), ki v 25., 27. in 28. členu določa problemska območja z visoko brezposelnostjo. To so območja, na katerih se zaradi notranjih strukturnih problemov ali zunanjih vplivov gospodarske razmere tako poslabšajo, da stopnja registrirane brezposelnosti doseže kritično mejo. Problemska območja so deležna dodatnih začasnih ukrepov razvojne podpore, ki jih sprejme Vlada Republike Slovenije.

Podrobneje so način identifikacije območij in dodatni začasni ukrepi razvojne podpore določeni v 8. do 10. členu Uredbe o spremembah in dopolnitvah Uredbe o izvajanju ukrepov endogene regionalne politike (Uradni list RS, št. 16/13 in št. 78/15). Poslabšanje gospodarskih razmer na območju ugotavlja ministrstvo na ravni upravnih enot. Šteje se, da so se gospodarske razmere na določenem območju poslabšale do stopnje, ko registrirana brezposelnost doseže kritično mejo, če je stopnja registrirane brezposelnosti v upravni enoti najmanj tri zaporedne mesece 17,0-odstotna ali višja**.** Problemsko območje z visoko brezposelnostjo se lahko določi ožje ali širše od območja upravne enote, v kateri je stopnja brezposelnosti presegla kritično mejo, mora pa biti strnjeno območje enega ali več naselij, na katerem živi najmanj 20 000 prebivalcev. Na podlagi strokovne analize razvojnih problemov ga določi vlada s sklepom, ki ga objavi v Uradnem listu Republike Slovenije. Strokovno analizo razvojnih problemov pripravi ministrstvo v sodelovanju z regionalno razvojno agencijo in razvojnimi institucijami, ki delujejo na območju.

Skupaj s programom sprejme vlada tudi druge dodatne začasne ukrepe razvojne podpore z okvirnim finančnim in časovnim ovrednotenjem, ki so nujni za odpravo ključnih razvojnih ovir in razvojno aktiviranje območja na podlagi njegovih primerjalnih prednosti. Financirajo jih pristojna ministrstva iz svojih proračunskih postavk. Sprejmejo se ukrepi, ki so sklenjena celota s programom in so nujno potrebni za doseganje zastavljenih ciljev.

# Sklepi Vlade RS

## Sprejem dodatnih začasnih ukrepov razvojne podpore in Programa HRT

Vlada RS je sprejela sklep o dodatnih začasnih ukrepih razvojne podpore za problemsko območje z visoko brezposelnostjo območje občin Hrastnik, Radeče, Trbovlje in izvajanje Programa spodbujanja konkurenčnosti in ukrepov razvojne podpore območju občin Hrastnik, Radeče, Trbovlje, na 19. redni seji dne 25.7.2013 (sklep Vlade št. 00726-19/2013/7).

* Poleg instrumentov opredeljenih v samem **Programu spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013–2018** (podjetno v svet podjetništva HRT, finančne spodbude za novonastala podjetja, investicije v razvoj: MSP in velika podjetja, program Radeče papir in koordinacija, promocija in skrbnik programa) so predvideni tudi naslednji ukrepi:
* **ukrep 2:** povračilo plačanih prispevkov delodajalca za socialno varnost na podlagi 27. člena ZSRR-2, ki ga izvede Ministrstvo za delo, družino, socialne zadeve in enake možnosti oz. Zavod RS za zaposlovanje;
* **ukrep 3:** davčne olajšave za zaposlovanje in investiranje na podlagi 28. člena ZSRR-2, izvedba je v pristojnosti (sedanje) Finančne uprave Republike Slovenije in v sodelovanju z MGRT;
* **ukrep 4:** spodbude za trajnostni razvoj podeželja iz Programa razvoja podeželja 2014-2020, izvedba v pristojnosti (sedanjega) Ministrstva za kmetijstvo, gozdarstvo in prehrano;
* **ukrep 5:** prometna infrastruktura, izvedba (sedanje) Ministrstvo za infrastrukturo;
* **ukrep 6:** energetska infrastruktura, izvedba v pristojnosti (sedanje) Ministrstvo za infrastrukturo ( v zvezi s tem je Vlada naložila ministru, pristojnemu za infrastrukturo in prostor, da do 31.7.2013 imenuje delovno skupino, ki bo v pomoč Vladi Republike Slovenije pri odločanju o prestrukturiranju energetike v Zasavju, in da do 31.12.2013 pripravi predlog srednje- in dolgoročnega načrta o prestrukturiranju energetike v Zasavju). Ministrstvo za infrastrukturo je predlagalo odpravo sklepa Vlade o pripravi načrta prestrukturiranja energetike v Zasavju, zato je Vlada RS na seji dne 13.11.2014 sprejela razveljavitev sklepa;razveljavi se 4. točka Sklepa Vlade Republike Slovenije, št. 00726-19/2013/7 z dne 25. 7. 2013).
* **ukrep 7:** seznanitev z urejanjem javne infrastrukture in prenosi državnega premoženja iz države na občine, izvedba v pristojnosti občin Hrastnik, Radeče in Trbovlje.

Tabela : Finančna konstrukcija Programa HRT 2013-2018 kot je bil sprejet na seji Vlade dne 25.7.2013

|  |  |  |  |  |  |  |  |
| --- | --- | --- | --- | --- | --- | --- | --- |
| **Instrument** | **2013** | **2014** | **2015** | **2016** | **2017** | **2018** | **SKUPAJ** |
| 1. PVSP HRT | 124.920,00 | 374.760,00 | 374.760,00 | 374.760,00 | 374.760,00 | 374.760,00 | 1.998.720,00 |
| 2. Finančne spodbude za novonastala podjetja |  | 800.000,00 | 800.000,00 | 800.000,00 | 600.000,00 | 600.000,00 | 3.600.000,00 |
| 3. Investicije v razvoj |  | 1.500.000,00 | 1.428.985,00 | 500.000,00 | 500.000,00 | 415.070,00 | 4.344.055,00 |
| 4. Radeče papir | 1.500.000,00 | 1.500.000,00 |  |  |  |  | 3.000.000,00 |
| 5. Koordinacija, promocija in skrbnik programa | 19.225,00 | 76.500,00 | 76.500,00 | 106.000,00 | 76.500,00 | 76.500,00 | 431.225,00 |
| **Skupaj** | 1.644.145,00 | 4.251.260,00 | 2.680.245,00 | 1.780.760,00 | 1.551.260,00 | 1.466.330,00 | 13.374.000,00 |

## Spremembe dodatnih začasnih ukrepov razvojne podpore in Programa HRT

Vlada Republike Slovenije je sprejela Sklep o dodatnih začasnih ukrepih razvojne podpore za problemska območja z visoko brezposelnostjo št. 00726-14/2016/5 z dne 19. 5. 2016 (Uradni list RS, št. 36/16 in št. 64/16). V okviru tega je naveden Ukrep 1: Program spodbujanja konkurenčnosti problemskega območja z visoko brezposelnostjo. Z omenjenim sklepom je Program spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013-2018 podaljšan do leta 2020.

Vlada Republike Slovenije je dne 23.6.2016 sprejela Spremembe Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje, sklep Vlade RS št. 30301-4/2016/6. S spremembami Programa spodbujanja konkurenčnosti za območje občin Hrastnik, Radeče in Trbovlje v obdobju 2013-2020, se predlagani instrumenti vsebinsko usklajujejo z instrumenti ukrepa št. 1- Program spodbujanja konkurenčnosti problemskega območja z visoko brezposelnostjo Sklepa o dodatnih začasnih ukrepih razvojne podpore za problemska območja z visoko brezposelnostjo, ki ga je sprejela Vlada št. 00726-14/2016/5 (Uradni list RS, št. 36/16 in št. 64/16).

Program spodbujanja konkurenčnosti za območje občin Hrastnik, Radeče in Trbovlje v obdobju 2013-2020 vključuje naslednje instrumente, ki se sicer izvajajo v vseh problemskih območjih z visoko brezposelnostjo:

* Instrument 1: Subvencije za spodbujanje investicij
* Instrument 2: Ugodni razvojni krediti za investicije
* Instrument 3: Subvencije za zagon podjetij
* Instrument 4: Mikrokrediti
* Instrument 5: Promocija območja, privabljanje tujih in domačih investitorjev ter izvajanje programa
* Instrument 6: Podjetno v svet podjetništva Hrastnik, Radeče, Trbovlje (PVSP HRT), gre za regijsko specifičen instrument.

Tabela : Finančna konstrukcija Programa HRT 2013-2020 kot je bil sprejet na seji Vlade dne 23.6.2016

Tabela 3: Finančna konstrukcija Programa HRT 2013-2020 kot je bil sprejet na seji Vlade dne 23.6.2016

V skladu s četrtim odstavkom 9. člena Uredbe o izvajanju ukrepov endogene regionalne politike (Uradni list RS, št. 16/13 in 78/15) je MGRT dolžan Vladi RS posredovati letna poročila o izvajanju dodatnih začasnih ukrepov razvojne podpore. Drugo letno poročilo o izvajanju Programa spodbujanja konkurenčnosti in ukrepov razvojne podpore za problemsko območje z visoko brezposelnostjo Hrastnik, Radeče in Trbovlje v obdobju 2013–2020 se nanaša na leto 2016.

Program spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013-2020 se je začel izvajati v letu 2014, v 2016, to je v tretjem letu izvajanja programa, pa je prišlo do nekaterih vsebinskih sprememb (vključitev novih instrumentov), zaradi uskladitve z drugimi programi na problemskih območjih (Pomurje, Pokolpje, Maribor z okolico), ki jih izvaja MGRT. V spremenjenem Programu spodbujanja konkurenčnosti v občinah problemskega območja Hrastnik, Radeče in Trbovlje so tako novi naslednji instrumenti: ugodni razvojni krediti za začetne investicije, mikrokrediti in promocija problemskega območja z visoko brezposelnostjo, privabljanje tujih in domačih investitorjev. V letu 2016 so se kontinuirano izvajali naslednji instrumenti: subvencije za spodbujanje investicij, subvencije za zagon podjetij, izvajanje programa in regijsko specifični instrument: podjetno v svet podjetništva HRT. V letu 2016 sta MDDSZ oz. Zavod RS za zaposlovanje izvajala ukrep 2 povračilo plačanih prispevkov, MF-FURS pa je bil, v sodelovanju z MGRT, izvajalec ukrepa 3: davčne olajšave za zaposlovanje in ukrepa 4: davčne olajšave za investiranje. V l. 2016 so se je začel izvajati ukrep 5: spodbude za trajnostni razvoj podeželja iz Programa razvoja podeželja 2014 – 2020 (MKGP), ukrep 6: prometna in energetska infrastruktura pa je v letu 2016 izvajal MZI. Podrobnejša predstavitev izvajanja ukrepov je podana v nadaljevanju Poročila.

# Socio-ekonomski kazalniki občin problemskega območja Hrastnik, Radeče, Trbovlje

Tabela : Število prebivalcev v občinah problemskega območja v obdobju 2014-2016

|  |  |  |  |
| --- | --- | --- | --- |
| **Število prebivalcev** | 2014 | 2015 | 2016 |
| Občina Hrastnik | 9.580 | 9.440 | 9.316 |
| Občina Radeče | 4.332 | 4.282 | 4.279 |
| Občina Trbovlje | 16.628 | 16.490 | 16.339 |

VIR: Statistični urad Republike Slovenije

Iz zgornjih podatkov je razvidno, da se število prebivalcev v občinah problemskega območja od leta 2014 dalje zmanjšuje.

Tabela : Število prebivalcev z višje in visokošolsko izobrazbo v občinah problemskega območja v obdobju 2014-2016

|  |  |  |  |
| --- | --- | --- | --- |
| **Št. preb. z višje in visokošolsko izobrazbo** | 2014 | 2015 | 2016 |
| Občina Hrastnik | 1.154 | 1.193 | 1.215 |
| Občina Radeče | 579 | 600 | 618 |
| Občina Trbovlje | 2.454 | 2.515 | 2.573 |

VIR:Statistični urad Republike Slovenije

V občinah problemskega območja se število prebivalcev z visokošolsko stopnjo izobrazbe povečuje v obdobju 2014-2016.

Tabela : Število registriranih brezposelnih oseb v občinah problemskega območja v obdobju 2014-2016

|  |  |  |  |
| --- | --- | --- | --- |
| **Število registriranih brezposelnih oseb** | 2014 | 2015 | 2016 |
| Občina Hrastnik | 791 | 709 | 626 |
| Občina Radeče | 320 | 240 | 226 |
| Občina Trbovlje | 1.483 | 1.441 | 1.344 |

VIR: Statistični urad Republike Slovenije

Število registriranih brezposelnih oseb se v občinah problemskega območja zmanjšuje od leta 2014 dalje.

Tabela : Stopnja registriranih brezposelnih oseb v občinah problemskega območja v obdobju 2014-2016, v %

|  |  |  |  |
| --- | --- | --- | --- |
| Stopnja registriranih brezposelnih oseb | 2014 | 2015 | 2016 |
|
| Občina Hrastnik | 19,1 | 17,6 | 15,6 |
| Občina Radeče | 16,2 | 12,3 | 11,6 |
| Občina Trbovlje | 20,6 | 20,1 | 19,0 |
| Slovenija | 13,1 | 12,3 | 11,2 |

VIR: Statistični urad Republike Slovenije

Podobno kot pri absolutnih podatkih o številu brezposelnih oseb, se tudi stopnja registrirane brezposelnosti v občinah problemskega območja od leta 2014 zmanjšuje.

Tabela : Povprečna bruto mesečna plača v občinah problemskega območja v obdobju 2014-2016, v EUR

|  |  |  |  |
| --- | --- | --- | --- |
| **Povprečna bruto mesečna plača v EUR** | 2014 | 2015 | 2016 |
| Občina Hrastnik | 1.311,53 | 1.342,35 | 1.376,90 |
| Občina Radeče | 1.301,64 | 1.320,50 | 1.379,68 |
| Občina Trbovlje | 1.562,67 | 1.558,06 | 1.569,06 |
| Slovenija | 1.540,25 | 1.555,89 | 1.584,66 |

VIR: Statistični urad Republike Slovenije

Najvišjo povprečno bruto mesečno plačo beležijo v občini Trbovlje, sicer pa se v vseh treh občinah postopoma povečuje v obdobju 2014-2016.

Tabela : Število podjetij v občinah problemskega območja v obdobju 2013-2015

|  |  |  |  |
| --- | --- | --- | --- |
| **Število podjetij** | 2013 | 2014 | 2015 |
| Občina Hrastnik | 486 | 500 | 499 |
| Občina Radeče | 312 | 316 | 315 |
| Občina Trbovlje | 1.030 | 1.031 | 1.065 |

VIR: Statistični urad Republike Slovenije

Število podjetij se je v obdobju 2013-2015 najbolj povečalo v občini Trbovlje.

Tabela : Prihodki podjetij v občinah problemskega območja v obdobju 2013-2015 (v 1000 EUR)

|  |  |  |  |
| --- | --- | --- | --- |
| **Prihodki podjetij (v 1000 EUR)** | 2013 | 2014 | 2015 |
| Občina Hrastnik | 128.807 | 123.820 | 137.800 |
| Občina Radeče | 40.084 | 58.313 | 75.494 |
| Občina Trbovlje | 317.528 | 307.464 | 280.789 |

VIR:Statistični urad Republike Slovenije

Največ prihodkov ustvarjajo podjetja iz občine Trbovlje, vendar se njihova višina zmanjšuje, medtem ko se obseg prihodkov podjetij v občinah Hrastnik in Trbovlje povečuje.

Tabela : Investicije v osnovna sredstva podjetij v občinah problemskega območja v obdobju 2013-2015 (v 1000 EUR)

|  |  |  |  |
| --- | --- | --- | --- |
| **Investicije v osnovna sredstva (v 1000 EUR)** | 2013 | 2014 | 2015 |
| Občina Hrastnik | 16.474 | 17.207 | 16.436 |
| Občina Radeče | 2.060 | 6.272 | 2.709 |
| Občina Trbovlje | 10.192 | 21.056 | 12.379 |

VIR:  Statistični urad Republike Slovenije

Obseg investicij v osnovna sredstva se je v letu 2015 zmanjšal v vseh treh občinah glede na predhodne leto.

## Stopnja registrirane brezposelnosti

Problemsko območje z visoko brezposelnostjo je lahko le strnjeno območje več občin, na katerem živi najmanj 20.000 prebivalcev. Šteje se, da so se gospodarske razmere na določenem območju poslabšale do stopnje, ko registrirana brezposelnost doseže kritično mejo, če je stopnja registrirane brezposelnosti v upravni enoti najmanj tri zaporedne mesece 17,0-odstotna ali višja.

Tabela : Stopnja registrirane brezposelnosti v Občinah, Hrastnik, Radeče, Trbovlje, v %

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  | 2012\* | 2013\* | | 2016 | | |
|  |  | UE | december | januar | februar | oktober | november | december |
| Spol - SKUPAJ | Hrastnik | Hrastnik | 17,7 | 18,2 | 18,4 | 14,6 | 14,2 | 14,3 |
| Radeče | Laško | 19,0 | 19,3 | 19,4 | 11,3 | 11,4 | 11,8 |
| Trbovlje | Trbovlje | 18,7 | 19,4 | 19,4 | 17,4 | 18,1 | 18,3 |

Opombe- \* statistični podatki, ki so bili podlaga za pripravo Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013-2018

Vir: Zavod RS za zaposlovanje, Statistični urad RS

Kot izhaja iz zgornje tabele je stopnja registrirane brezposelnosti v vseh treh občinah problemskega območja znašala prek 17,0% v času nastajanja Programa. V obdobju oktober-december 2016, se je stopnja registrirane brezposelnosti, v primerjavi z letom 2013 znižala v vseh treh občinah problemskega območja.

Tabela : Registrirane brezposelne osebe, glede na dolžino trajanja brezposelnosti, starostno strukturo in stopnjo izobrazbe v obdobju november- december 2016

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | november 2016 | | | | | | | |
|  | Reg.brezp. osebe, skupaj | ženske | Dolgotrajno brezposelni | Stari  15-29 let | Stari 50 let ali več | 1+2 OŠ ali manj | 3+4+5 srednješol.izobrazba | 6+7+8 višje-, visoko-šol. Izobr |
| Občina Hrastnik | 573 | 289 | 339 | 145 | 173 | 194 | 302 | 77 |
| Občina Radeče | 223 | 118 | 123 | 52 | 84 | 63 | 126 | 34 |
| Občina Trbovlje | 1.276 | 618 | 715 | 312 | 438 | 382 | 707 | 187 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | december 2016 | | | | | | | |
|  | Reg.brezp. osebe, skupaj | ženske | Dolgotrajno brezposelni | Stari  15-29 let | Stari 50 let ali več | 1+2 OŠ ali manj | 3+4+5 srednješol.izobrazba | 6+7+8 višje-, visoko-šol. Izobr |
| Občina Hrastnik | 571 | 293 | 328 | 141 | 174 | 200 | 297 | 74 |
| Občina Radeče | 230 | 120 | 126 | 54 | 84 | 66 | 126 | 38 |
| Občina Trbovlje | 1.289 | 611 | 707 | 308 | 450 | 406 | 694 | 189 |

Vir: Zavod RS za zaposlovanje, mesečne informacije

Analiza brezposelnosti po strukturi pokaže na velik delež dolgotrajno brezposelnih (več kot 50%) v strukturi registriranih brezposelnih oseb. Delež žensk se giblje okoli 50% v strukturi registriranih brezposelnih. Glede na starost brezposelnih oseb je problematika brezposelnosti tako med mladimi (15- 29 let) kot tudi starejšimi (50 let ali več). Glede na izobrazbeno strukturo pa med registriranimi brezposelnimi osebami prevladujejo tiste s srednješolsko izobrazbo ali manj.

# Izvajanje instrumentov in ukrepov

## Program spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013-2020

Vlada Republike Slovenije je sprejela Sklep o dodatnih začasnih ukrepih razvojne podpore za problemska območja z visoko brezposelnostjo št. 00726-14/2016/5 z dne 19. 5. 2016 (Uradni list RS, št. 36/16 in 64/16). V okviru tega je naveden Ukrep 1: Program spodbujanja konkurenčnosti problemskega območja z visoko brezposelnostjo. Z omenjenim sklepom je Program spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013-2018 podaljšan do leta 2020. Vlada Republike Slovenije je dne 23.6.2016 sprejela Spremembe Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje, sklep Vlade RS št. 30301-4/2016/6. Ker je prišlo v letu 2016 do vsebinskih sprememb znotraj ukrepa 1- Program spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje za obdobje 2013-2020, je 3. letno poročilo pripravljeno v skladu s to spremembo.

### Instrument 1: subvencije za spodbujanje investicij

Izvaja se preko javnih razpisov za sofinanciranje začetnih investicij podjetij in ustvarjanja novih delovnih mest na območju občin Hrastnik, Radeče in Trbovlje. MGRT je do sedaj objavil tri javne razpise; enega v letu 2014, za obdobje 2014-2015 in dva v letu 2016. Na prvem JR v letu 2016 je bilo odobreno sofinanciranje 4 projektov v skupni višini 586.875,14 EUR, na drugem JR v l. 2016 je bilo odobreno sofinanciranje 7 projektov v skupni višini 429.377,02 EUR.

Tabela : število izbranih projektov podjetij na javnih razpisih za sofinanciranje začetnih investicij podjetij v občinah problemskega območja HRT v letu 2016

|  |  |  |
| --- | --- | --- |
|  | 1. JR (2016) | 1. JR (2016) |
| Hrastnik | 0 | 2 |
| Radeče | 1 | 1 |
| Trbovlje | 3 | 4 |
| Skupaj | 4 | 7 |

Vir: MGRT

Za oba javna razpisa, ki sta bila izvedena v letu 2016, je predvideno, da bodo izbrani projekti ustvarili skupaj 33 delovnih mest.

Status: instrument se izvaja

Instrument se je financiral iz proračunske postavke št. 989110 - Dodatni ukrepi za problemska območja. Javna razpisa v letu 2016 sta bila objavljena na podlagi sheme državnih pomoči: Regionalna shema državnih pomoči (št. priglasitve: BE02-2399245-2014).

### Instrument 2: ugodni razvojni krediti za investicije

Gre za nov instrument, ki je bil vključen v Spremembo programa spodbujanja konkurenčnosti HRT 2013-2020 in se v letu 2016 ni izvajal. Instrument se je začel izvajati v letu 2017, z objavo javnega razpisa za ugodna razvojna posojila začetnim podjetniškim projektom na problemskih območjih v Republiki Sloveniji, ki ga je objavil Slovenski regionalno razvojni sklad. Javni razpis je objavljen na podlagi regionalne sheme državnih pomoči št.: BE02-2399245-2014.

Status: instrument v pripravi

### Instrument 3: subvencije za zagon podjetij

Instrument se je prej izvajal kot finančne spodbude za novonastala podjetja, ki se dodeljujejo na podlagi javnih razpisov, ki jih razpisuje Slovenski podjetniški sklad. Dne 29.7.2016 je Slovenski podjetniški sklad objavil JR za spodbude za zagon podjetij v problemskih območjih z visoko brezposelnostjo za obdobje 2016-2017 za vsa štiri problemska območja skupaj. Izbranih je bilo skupaj 81 vlog v skupni višini 3.103.044,57 EUR, od tega 1.122.844,41 EUR v l. 2016 in 1.980.200,16 EUR v l. 2017. Iz področja občin HRT je bilo izbrano 6 podjetij, 3 iz občine Trbovlje in 3 iz občine Radeče, ki so pridobila sofinanciranje v skupnem znesku 230.275,00 EUR.

Status: instrument se izvaja

Instrument se je v letu 2016 financiral iz evropskih sredstev oziroma proračunske postavke 160063- PN3.1 - Spodbujanje podjetništva-V-14-20-EU in 160064 - PN3.1 - Spodbujanje podjetništva-V-14-20-SLO ter sheme državne pomoči Programa izvajanja finančnih spodbud MGRT - de minimis (št. priglasitve: M001-2399245-2015/I.)

### Instrument 4: mikrokrediti

Gre za nov instrument, ki je bil vključen v Spremembo programa spodbujanja konkurenčnosti HRT 2013-2020. Instrument rešuje problem likvidnosti ter povečevanja stroškov financiranja mikro, malih in srednje velikih podjetij na problemskem območju HRT. Namen instrumenta je dejavno poseči na trg dostopa do virov financiranja v segmentu mikro, malih in srednje velikih podjetij (MSP) za preprečevanje njihove finančne izključenosti.

Status: instrument se izvaja

Konec leta 2016 je Slovenski podjetniški sklad objavil javni razpis za mikrokredite na problemskih območjih v Republiki Sloveniji, iz proračunskih sredstev (B-bilanca). Višina razpisanih sredstev za problemsko območje HRT je znašala 1.950.000,00 EUR, na prvih šestih odpiranjih je bilo 7 prejemnikov iz področja HRT, in sicer v višini 141.000,00 EUR odobrenih mikrokreditov oz. 7% razpisanega zneska, tako na voljo ostaja še 1.809.000,00 EUR.

Javni razpis se izvaja na podlagi mnenja o skladnosti sheme de minimis pomoči »Program izvajanja finančnih spodbud MGRT- de minimis«, podane s strani Ministrstva za finance, Sektor za spremljanje državne pomoči (št. priglasitve M001-2399245-2015/I).

### Instrument 5: promocija območja, privabljanje tujih in domačih investitorjev ter izvajanje programa

V okviru navedenega instrumenta se izvajata dva pod-instrumenta:

* 5.1. Promocija problemskega območja HRT in privabljanje tujih in domačih investitorjev
* 5.2. Izvajanje programov spodbujanja konkurenčnosti

#### Instrument 5.1. Promocija problemskega območja HRT in privabljanje tujih in domačih investitorjev

Instrument obsega**:**

* pripravo in ažuriranje načrtov privabljanja investicij;
* obveščanje podjetij glede možnosti udeležbe na gospodarskih delegacijah, sejmih in drugih dogodkih v tujini;
* izdelavo promocijskih materialov (tiskanih in multimedijskih) za potrebe privabljanja domačih in tujih investitorjev in promocijo območja na različnih dogodkih (sejmi v Sloveniji in tujini, ipd.);
* udeležbo na specializiranih sejmih s področja nepremičnin v Sloveniji in Evropi;
* neposredno trženje oz. konkretno sodelovanje s podpornimi inštitucijami (SPIRIT Slovenia, predstavništva slovenskega gospodarstva v tujini, GZS, …), svetovalnimi podjetji in potencialnimi investitorji. Izvajal se bo kot t.i. »branding« regije/območja;
* oglaševanje in pripravo promocijskih materialov za industrijske/poslovne cone ter poslovne prostore.

Za učinkovito privabljanje tujih in domačih investitorjev je treba zbrati vse podatke o priložnostih v problemskem območju HRT za investitorje, in sicer o industrijskih zemljiščih, zgradbah, ki so na razpolago in so primerne za industrijsko/poslovno rabo in nepremičninskih projektih. Za učinkovito izvajanje Načrta privabljanja investicij v regijo, bo potekal prenos dobrih praks iz državne na regionalno raven in iz regionalne na državno raven, ki ga bo koordinirala agencija SPIRIT, katere osnovna naloga je domačim in tujim potencialnim podjetnikom investitorjem, na enem mestu podati celovite informacije.

Status: instrument v pripravi

Instrument se v letu 2016 še ni izvajal, začel se je izvajati šele v drugi polovici leta 2017, po tem ko sta bili sklenjeni pogodbi z obema regionalnima agencijama.

#### Izvajanje programov spodbujanja konkurenčnosti

Namen in cilji instrumenta so vezani na izvedbo Programa spodbujanja konkurenčnosti. Aktivnosti vključujejo: podporo za izvajanje izbranih projektov in programa; nadzor nad izvajanjem projektov na terenu; vzdrževanje evidenc in priprava poročil; priprava letnih poročil; pomoč pri pripravi projektov; koordinacija in promocija programa na območju občin Hrastnik, Radeče in Trbovlje; organizacija dogodkov itd. Instrument sta izvajali RRA Posavje za občino Radeče in RCR d.o.o. za občini Hrastnik in Trbovlje (do 27.7.2016). Od 29.7.2016 dalje je aktivnosti izvajala RRA Zasavje, ki je pridobila status regionalne razvojne agencije in pokriva obe zasavski občini.

V letu 2016 je MGRT za opravljene aktivnosti izvajanja Programa HRT plačala: RCR d.o.o. 38.250,00 EUR, RRA Posavje 45.480,02 EUR (od tega 20.000,00 EUR za vmesno vrednotenje Programa HRT, ki ga je izvedel zunanji izvajalec MK Projekt,d.o.o.) in RRA Zasavje 1.229,00 EUR.

Status: instrument se izvaja

Izvajanje instrumenta se je financiralo iz proračunske postavke št. 989110 - Dodatni ukrepi za problemska območja, NRP št. 2130-14-8201.

### Regijsko specifični instrument: Podjetno v svet podjetništva

Cilj PVSP HRT je ustvariti nova delovna mesta in povečati zaposlovanje ter zagon novih inovativnih podjetij, do konca izvajanja Programa je predvidena vključitev 160 oseb.

Cilj usposabljanja vsakega posameznika je, da v obdobju enega leta po zaključku usposabljanja ustanovi lastno podjetje in se v njem zaposli oz. se samozaposli. Udeleženci v PVSP HRT so osebe s stalnim bivališčem v občinah problemskega območja Hrastnik, Radeče in Trbovlje, vpisane v evidenco brezposelnih oseb, ne glede na starost in stopnjo izobrazbe, s poslovno idejo in izkazanim interesom za razvoj in uresničitev poslovne ideje ali idej, s katerimi bodo kandidirale na javnem pozivu, ki sta ga v letu 2016 izvedla RCR d.o.o. in RRA Posavje. Natančnejši vstopni pogoji so določeni v javnem pozivu.

Status: instrument se izvaja

Izbor vključenih posameznikov v PVSP HRT je potekal na podlagi javnih pozivov, ki sta jih pripravili in objavili pristojni izvajalski instituciji in sicer, RCR d.o.o. (za vključitev upravičencev na območju občine Hrastnik in občine Trbovlje) ter RRA Posavje (za vključitev upravičencev na območju občine Radeče). Tako je RCR d.o.o. izvedla usposabljanji za dve skupini udeležencev za občini Hrastnik in Trbovlje, pri čemer je bilo skupaj vključenih 21 oseb v 4 mesečno usposabljanje, skupni stroški usposabljanja so znašali 237.898,75 EUR, RRA Posavje, ki je izvajala usposabljanje v občini Radeče, je prav tako izvedla usposabljanji za dve skupini udeležencev, kjer je bilo skupaj vključenih 18 udeležencev, skupni stroški usposabljanja so znašali 183.160,42 EUR.

Izvajanje instrumenta se je financiralo iz proračunske postavke št. 989110 - Dodatni ukrepi za problemska območja, NRP št. 2130-14-8202 in na podlagi Mnenja Ministrstva za finance o shemi ''de minimis'' pomoči ''Podjetno v svet podjetništva v okviru Programa spodbujanja konkurenčnosti in ukrepov razvojne podpore za območje Občin Hrastnik, Radeče in Trbovlje v obdobju 2013-2018'', št. 440-49/2014 z dne 30.10.2014 (št. priglasitve: M001-2399245-2014) - čistopis mnenja.

## Ukrep 2: Povračilo plačanih prispevkov delodajalca za socialno varnost

Ukrep omogoča povračilo plačanih prispevkov delodajalca za novo zaposlene delavce, v kolikor le-ti ostanejo neprekinjeno zaposleni pri delodajalcu najmanj eno leto. Upravičenci do povračila prispevkov so pravne in fizične osebe, ki se ukvarjajo z gospodarsko dejavnostjo v Sloveniji in imajo na problemskem območju sedež in tam dejansko opravljajo dejavnost, oziroma imajo na problemskem območju stalno ali začasno prebivališče in tam dejansko opravljajo dejavnost (velja za delodajalce, ki opravljajo dejavnost, za katero ni registrskega organa ali druge predpisane evidence).

Delodajalci vloge za priznanje pravice praviloma podajo na pristojno območno službo Zavoda, v okviru katere je registriran sedež podjetja. Za delodajalce iz območja občin HRT sta pristojni območni službe OS Celje in OS Trbovlje. V primerjavi s predhodno, pa aktualna Uredba o spremembah in dopolnitvah Uredbe o dodeljevanju regionalnih državnih pomoči ter načinu uveljavljanja regionalne spodbude za zaposlovanje ter davčnih olajšav za zaposlovanje in investiranje (Uradni list RS, št. 77/16), navedbo pristojnosti območne službe načrtno opušča ter določa le obveznost podaje vloge na Zavod RS za zaposlovanje.

Upravičenci lahko povračilo delodajalca za socialno varnost uveljavljajo za zaposlitev brezposelne osebe, ki je prijavljena na Zavodu RS za zaposlovanje v evidenco brezposelnih oseb in sodi v eno izmed naslednjih skupin:

* v preteklega pol leta ni imela redno plačane zaposlitve,
* je stara od 15 do 24 let
* ni dosegla stopnje srednjega strokovnega izobraževanja, srednjega poklicnega, tehniškega izobraževanja ali splošnega srednjega izobraževanja ali je v obdobju dveh let po zaključku rednega izobraževanja in še ni pridobila prve redne plačane zaposlitve,
* je starejša od 50 let,
* živi sama in ima enega ali več vzdrževanih članov, kar pomeni, da sama skrbi za enega ali več otrok, ki so mlajši od 26 let, če se redno šolajo, ali katere zakonec je brezposeln
* se bo zaposlila v dejavnosti (gospodarskem sektorju), v kateri je neravnovesje med spoloma za najmanj 25% višje od povprečnega neravnovesja v vseh gospodarskih sektorjih v Republiki Sloveniji,
* je pripadnik etnične manjšine,
* se šteje kot invalid v kvotnem sistemu zaposlovanja invalidov.

Zgornji seznam ciljnih skupin za vključitev v Ukrep 2 se razlikuje od tistega, ki je prvotno zapisan v Programu HRT in obsega zgolj ciljne skupine pod zaporednimi točkami 1, 3-delno[[1]](#footnote-1), 4, 7 in 8. Razlika med seznamoma je sprejetje Uredbe o dodeljevanju regionalnih državnih pomoči ter načinu uveljavljanja regionalne spodbude za zaposlovanje ter davčnih olajšav za zaposlovanje in investiranje[[2]](#footnote-2), ki je bila sprejeta dne 22.12.2014 in je nadomestila Uredbo o dodeljevanju regionalnih državnih pomoč, ki je bila podlaga za seznam ciljnih skupin navedenih v Programu HRT.

Pogodba o zaposlitvi oseb, za katere se uveljavlja povračilo prispevkov delodajalca, mora biti sklenjena najmanj za obdobje enega leta. Po izteku tega leta se delodajalcu povrnejo plačani prispevki v dejanski višini za obdobje enega leta. Vlogo za uveljavljanje povračila vlagatelji predložijo za nazaj in sicer v 60 dneh po tem, ko se izteče eno leto od sklenitve pogodbe o zaposlitvi brezposelne osebe. V kolikor so osebe ciljnih skupin zaposlene za krajši delovni čas, je vlagatelj upravičen do povračila plačanih prispevkov delodajalca sorazmerno glede na dejanski obseg njihove zaposlitve.

V letu 2016 so bile odločbe o dodelitvi finančne spodbude izdane 10 delodajalcem iz območja HRT, ki so jih uveljavljali za zaposlitev 11 oseb iz ciljne skupine ukrepa; 6 delodajalcev je bilo iz občine Trbovlje (za 7 oseb), 3 delodajalci iz Hrastnika (za 3 osebe) in 1 delodajalec iz Radeče (za 1 osebo). Skupna višina dodeljenih sredstev je znašala 24.503,81 EUR, višina izplačanih sredstev pa 22.573,67 EUR.

Ukrep št. 2 se izvaja na podlagi sheme državne pomoči BE04-2399245-2014 Povračilo prispevkov delodajalca in davčna olajšava za zaposlovanje iz proračuna RS.

## Ukrep 3: in ukrep 4: Davčne olajšave za zaposlovanje in investiranje

Ukrep izvaja FURS v sodelovanju z MGRT na podlagi 28. člena ZSRR-2. V poslovnem letu 2016 je 16 zavezancev (2 fizični osebi in 14 pravnih oseb) koristilo davčno olajšavo za zaposlovanje v skupnem znesku 132.614 EUR, davčna korist je znašla 23.672 EUR. Davčno olajšavo za investiranje je v letu 2016 skupaj koristilo 31 zavezancev (10 fizičnih oseb in 21 pravnih oseb) v skupnem znesku 1.984.508 EUR, davčna korist je znašala 341.640 EUR.

V celotnem obdobju 2013-2016 je davčno olajšavo za zaposlovanje koristilo 42 zavezancev v skupni višini 287.118 EUR, pri čemer davčna korist znaša 52.601 EUR, davčno olajšavo za investiranje pa 135 zavezancev v skupni višini 4.896.902 EUR, pri čemer davčna korist znaša 853.710 EUR.

Tabela : Število zavezancev, ki so koristile davčne olajšave za zaposlovanje in investiranje, vrednost davčnih olajšav in davčna korist v obdobju 2013-2016 v EUR

|  |  |  |  |  |  |  |
| --- | --- | --- | --- | --- | --- | --- |
|  | Fizične osebe | | | | | |
|  | Davčna olajšava za zaposlovanje | | | Davčna olajšava za investiranje | | |
| Poslovno leto | Število zavezancev, ki je koristilo olajšavo | Skupni znesek koriščenja olajšave (v EUR) | Davčna korist | Število zavezancev, ki je koristilo olajšavo | Skupni znesek koriščenja olajšave (v EUR) | Davčna korist |
| 2013 | 2 | 5.134 | 1.144 | 8 | 20.823 | 4.648 |
| 2014 | 3 | 15.266 | 3.456 | 12 | 80.729 | 26.490 |
| 2015 | 2 | 7.772 | 2.852 | 7 | 29.984 | 8.186 |
| 2016 | 2 | 16.014 | 3.850 | 10 | 45.375 | 11.987 |
| SKUPAJ | 9 | 44.186 | 11.302 | 37 | 176.911 | 51.311 |
|  |  |  |  |  |  |  |
|  | Pravne osebe | | | | | |
|  | Davčna olajšava za zaposlovanje | | | Davčna olajšava za investiranje | | |
| Poslovno leto | Število zavezancev, ki je koristilo olajšavo | Skupni znesek koriščenja olajšave (v EUR) | Davčna korist | Število zavezancev, ki je koristilo olajšavo | Skupni znesek koriščenja olajšave (v EUR) | Davčna korist |
| 2013 | 3 | 3.739 | 636 | 14 | 343.881 | 58.460 |
| 2014 | 8 | 34.141 | 5.804 | 28 | 1.293.535 | 219.901 |
| 2015 | 8 | 88.452 | 15.037 | 35 | 1.143.442 | 194.385 |
| 2016 | 14 | 116.600 | 19.822 | 21 | 1.939.133 | 329.653 |
| **SKUPAJ** | **33** | **242.932** | **41.299** | **98** | **4.719.991** | **802.399** |
|  |  |  |  |  |  |  |
|  | SKUPAJ | | | | | |
|  | Davčna olajšava za zaposlovanje | | | Davčna olajšava za investiranje | | |
| Poslovno leto | Število zavezancev, ki je koristilo olajšavo | Skupni znesek koriščenja olajšave (v EUR) | Davčna korist | Število zavezancev, ki je koristilo olajšavo | Skupni znesek koriščenja olajšave (v EUR) | Davčna korist |
| 2013 | 5 | 8.873 | 1.780 | 22 | 364.704 | 63.108 |
| 2014 | 11 | 49.407 | 9.260 | 40 | 1.374.264 | 246.391 |
| 2015 | 10 | 96.224 | 17.889 | 42 | 1.173.426 | 202.571 |
| 2016 | 16 | 132.614 | 23.672 | 31 | 1.984.508 | 341.640 |
| **SKUPAJ** | **42** | **287.118** | **52.601** | **135** | **4.896.902** | **853.710** |

Vir: FURS, 2.11.2017

Ukrep št. 3 in 4 se izvajata na podlagi sheme državne pomoči BE04-2399245-2014 Povračilo prispevkov delodajalca in davčna olajšava za zaposlovanje in na podlagi sheme št. BE02-2399245-2014 Regionalna shema državnih pomoči.

## Ukrep 5: spodbude za trajnostni razvoj podeželja iz Programa razvoja podeželja 2014-2020

V obdobju 2014–2020 spodbude izvede Ministrstvo za kmetijstvo, gozdarstvo in prehrano. Ukrep se izvede iz sredstev iz naslova Programa razvoja podeželja 2014-2020 prek dodelitve dodatnih sredstev lokalnim akcijskim skupinam (v nadaljnjem besedilu: LAS), ki bodo v programskem obdobju 2014–2020 pokrivale problemsko območje v okviru ukrepa Podpora za lokalni razvoj v okviru pobude LEADER (lokalni razvoj, ki ga vodi skupnost). Na območju občin HRT delujeta LAS Posavje in LAS Zasavje. Dodatna javna sredstva iz naslova problemskih območij, za oba LAS znašajo v skupni višini okoli 346.539,75 EUR za celotno programsko obdobje, od tega za območje LAS Posavje 254.151,00 EUR, za območje LAS Zasavje pa 92.388,75 EUR. LAS Posavje je pridobil odločbo o potrditvi SLR in LAS z dne 13.9.2016, LAS Zasavje pa o odločbo o potrditvi SLR in LAS z dne 17.10.2016.

Status: ukrep se izvaja.

Oba LAS sta po prejemu odločb pričela podeljevati na podlagi javnih pozivov, ki temeljijo na Strategiji lokalnega razvoja (v nadaljnjem besedilu: SLR) za posamezen LAS, ki jih je vodilni partner LAS predložil v presojo in potrditev pristojnemu Ministrstvu[[3]](#footnote-3). V SLR so jasno opredeljeni načini in nameni podeljevanja sredstev.

## Ukrep 6: prometna in energetska infrastruktura

Program HRT je v okviru Ukrepa 6 predvideval izvedbo osmih investicij izmed katerih trije spadajo v okvir ureditve železniške infrastrukture, pet pa v okvir ureditve cestne infrastrukture. Za izvedbo ukrepa je pristojno Ministrstvo za infrastrukturo in prostor, od 5.9.2014 dalje Ministrstvo za infrastrukturo.

Investicijski projekti na področju **železniške infrastrukture** v okviru Programa HRT so bili vezani na vzpostavitev operativno-varnostnih sistemov. Predvideno je bilo načrtovanje in izvedba digitalnega radijskega komunikacijskega sistema za železnice. V okviru tega je bila v letih 2009 do 2012 izdelana izvedbena dokumentacija, gradnja (postavitev jedrnega sistema GSM-R, vzpostavitev optičnega omrežja, postavitev baznih postaj in montaža ostale potrebne opreme) sistema GSM-R pa poteka od leta 2013 tudi na območju občin Radeče (2,5 km), Trbovlje (4,2 km) in Hrastnik (6,9 km). Predviden zaključek načrtovanih del v okviru vzpostavitve sistema GSM-R je v prvi polovici leta 2017.

Status: ukrep se izvaja

Direkcija RS za infrastrukturo, kot investitor ukrepov na cestni infrastrukturi ugotavlja, da je zagotavljanje sredstev v okviru cestne infrastrukture v proračunu RS bistveno manjše od plana v Programu, kar je posledica rebalansov Proračuna v letih 2012 in 2013, v Proračunu 2014 in 2015 pa sredstev na investicijskih projektih, razen EU sredstev, ni bilo planiranih. Projekta, ki bi bil financiran z EU sredstvi na tem območju ni.

Tabela : Realizacija na posameznih investicijskih projektih iz Programa, v EUR

|  |  |  |  |
| --- | --- | --- | --- |
| **Ukrep: Prometna infrastruktura– cestni promet** | | | |
|  | | | **Realizacija**  **2016** |
| 10-0184 | REKO | Glavna cesta G1-5/0331 Zidani most**–** Radeče | 1.779,75 |
| 07-0035 | NOVO | 3. razvojna os; CE**–** NM | 42.331,93 |
| 10-0109 | URED | R1-221/1222 Dol pri Hrastniku | 11.133,4 |
| 98-0543 | NOVO | Hrastnik– Zidani Most | 27.150,72 |
| 99-0060 | URED | Rinaldo**–** Hrastnik | 26.802,82 |
| **Skupaj** | | | **109.198,63** |

Vir: Direkcija RS za infrastrukturo in Ministrstvo za infrastrukturo

**10-0184**

**REKO Glavna cesta G1-5/0331 Zidani Most**– **Radeče**

Izdelana je Idejna zasnova »Rekonstrukcija glavne ceste G1-5/0331 Zidani most – Radeče od km 0+650 do km 1+880« (datum oktober 2008). Ocenjena vrednost investicije v idejni zasnovi je 5,6 mio EUR in obsega naslednje ukrepe :

* Širitev profila ceste (možnost srečevanja dveh tovornih vozil) – širitev ceste proti Savi
* Gradnja približno 750 m dolgega podpornega zidu (pretežno na pilotih)
* Rekonstrukcija oziroma novogradnja prepustov
* Rušitev dveh objektov

V letu 2013 je bila izdelana in potrjena projektne naloga za PZI dokumentacijo. Ker financiranje naročila dokumentacije v letu 2013 in 2014 ni bilo izvedljivo, je za leto 2017 predvidena novelacija projektne naloge in naročilo PZI dokumentacije. Predvideno dokončanje izdelave projektne dokumentacije je v letu 2018.

07-0035

NOVO 3. razvojna os (srednji del CE– NM)

Do leta 2013 je bilo v projekt vloženih že 1.276.721 EUR sredstev za izdelavo ŠV-PIZ, ki je v zaključni fazi. Zaradi pomanjkanja finančnih sredstev po letu 2013 se aktivnosti še niso nadaljevale. V letu 2016 je bila izvedena javna razgrnitev ŠV/PIZ po občinah, ki so bile vključene v študijo ter izvedene javne obravnave po občinah, po katerih poteka predlagana varianta (OPNVR). V pripravi so stališča do pripomb.

10-0109

URED R1–221/1222 Dol pri Hrastniku

Do leta 2013 je bilo v projekt vloženih 1.606 evrov. v sodelovanju z občino je bil izdelan DIIP. Zaradi pomanjkanja finančnih sredstev se aktivnosti niso nadaljevale. V letu 2016 je bil naročen idejni projekt ureditve ceste, ki bo zaključen v začetku leta 2017. Po recenziji bomo pristopili k naročilu PZI.

98-0543 NOVO Hrastnik– Zidani Most

Do leta 2013 je bilo na projektu vloženih 2.673.076 EUR. Po izdelani študiji različic je bil izdelan in potrjen državni prostorski načrt z vsemi strokovnimi podlagami. Izdelana in potrjena je bila projektna naloga za izdelavo projektne dokumentacije ter izdelana usklajena sprememba IDP zaradi spremenjene lokacije HE Suhadol. V letu 2016 je bila naročena parcelacija zemljišč in cenitev objektov, predvidenih za rušenje (odkup) ter razpisana izdelava PGD, PZI dokumentacije. Zaradi pritožbe na razpisno dokumentacijo, se odpiranje ponudb ni izvedlo.

99-0060 URED Rinaldo– Hrastnik

Do let 2015 je bilo v projekt vloženih 1.846.713 EUR. Izvedeni sta bili dve etapi rekonstrukcije ceste od treh predvidenih. Za zadnjo etapo je bila v letu 2016 naročena dokumentacija PZI, ki bo v l. 2017 predana v recenzijo. Na osnovi recenzirane dokumentacije bomo pristopili k odkupom zemljišč in razpisu za gradnjo.

Ukrepi na cestnem omrežju so bili v letu 2016 financirani iz proračunske postavke 995810 Državno cestno omrežje – namenski vir, v znesku 109.199 EUR.

Dodatni začasni ukrepi na območju izvajanja programa Hrastnik, Radeče, Trbovlje so na cestnem omrežju predvideni s sledečimi ukrepi:

Tabela : Dinamika sredstev za cestni promet v proračunu RS v obdobju 2016– 2020, v evrih

|  |  |  |  |  |  |  |
| --- | --- | --- | --- | --- | --- | --- |
| **Leto**  **Naziv in**  **šifra projekta** |  | **2017** | **2018** | **2019** | **Po letu 2019** | **SKUPAJ** |
| 10-0184 REKO Glavna cesta G1-5/0331 Zidani most - Radeče |  | 39.150 | 30.000 | 0 | 5.500.000 | 5.502.566 |
| 07-0035 NOVO 3. razvojna os; CE - NM |  | 16.000 | 0 | 500.000 | 130.000.000 | 130.917.892 |
| 10-0109 URED R1-221/1222 Dol pri Hrastniku |  | 200.000 | 330.000 | 0 | 1.400.000 | 1.500.000 |
| 98-0543 NOVO Hrastnik – Zidani Most |  | 550.000 | 1.200.000 | 300.000 | 99.500.000 | 99.920.000 |
| 99-0060 URED Rinaldo - Hrastnik |  | 350.000 | 370.000 | 500.000 | 2.200.000 | 3.230.000 |
| **SKUPAJ** |  | 370.000 | 600.000 | 1.300.000 | 238.600.000 | 241.070.458 |

Vir: MZI

## Višina finančnih sredstev ukrepov in instrumentov za izvedbo Programa v letu 2016 v EUR

Tabela : Višina finančnih sredstev ukrepov in instrumentov Programa spodbujanja konkurenčnosti in ukrepov razvojne podpore za problemsko območje z visoko brezposelnostjo Hrastnik, Radeče in Trbovlje v obdobju 2013–2020 v letu 2016 v EUR

| **Instrument oz. ukrep** | **Institucija odgovorna za izvedbo** | **Status izvajanja** | **Višina finančnih sredstev v letu 2016 v EUR** | **Vir financiranja** |
| --- | --- | --- | --- | --- |
| **I. Programu spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013–2020** |  | ukrep se izvaja | 1.893.545,35 | Proračun RS, EU sredstva |
| * Instrument 1: subvencije za spodbujanje investicij | MGRT | instrument se izvaja | 1.016.252,16 | Proračun RS |
|
| * Instrument 2: ugodni razvojni krediti za investicije | Slovensko regionalno razvojni sklad | instrument v pripravi |  |  |
| * Instrument 3: subvencije za zagon podjetij\* | Slovenski podjetniški sklad | instrument se izvaja | 230.275,00 | EU sredstva |
| * Instrument 4: mikrokrediti | MGRT | instrument se izvaja | 141.000,00 | Proračun RS |
| * Instrument 5: promocija območja, privabljanje tujih in domačih investitorjev ter izvajanje programa |  | instrument se izvaja - Izvajanje programov spodbujanja konkurenčnosti | 84.959,02 | Proračun RS |
| * ***Promocija problemskega območja HRT in privabljanje tujih in domačih investitorjev*** |  |  |  |
| * ***Izvajanje programov spodbujanja konkurenčnosti*** | MGRT v sodelovanju z RCR Zagorje (do 27.7.2016), RRA Zasavje (od 29.7.2016 dalje) in RRA Posavje | 84.959,02 | Proračun RS |
| * Instrument 6: podjetno v svet podjetništva Hrastnik, Radeče, Trbovlje (PVSP HRT) | MGRT v sodelovanju z RCR Zagorje (do 27.7.2016) ) in RRA Posavje | instrument se izvaja | 421.059,17 | Proračun RS |
| **II. Ukrep 2:** povračilo plačanih prispevkov delodajalca za socialno varnost | Ministrstvo za delo, družino, socialne zadeve in enake možnosti ter Zavod RS za zaposlovanje | ukrep se izvaja | 22.573,67 | Proračun RS |
| **III. Ukrep 3:** davčne olajšave za zaposlovanje | MGRT v sodelovanju s Finančno upravo RS | ukrep se izvaja | 23.672,00 |  |
| **IV. Ukrep 4:** davčne olajšave za investiranje | MGRT v sodelovanju s Finančno upravo RS | ukrep se izvaja | 341.640,00 |  |
| **V. Ukrep 5:** spodbude za trajnostni razvoj podeželja iz Programa razvoja podeželja 2014-2020 | Ministrstvo za kmetijstvo, gozdarstvo in prehrano | ukrep se izvaja |  |  |
| **VI. Ukrep 6:** prometna in energetska infrastruktura | Ministrstvo za infrastrukturo | ukrep se izvaja | 109.198,63 | Proračun RS |
| **SKUPAJ** |  |  | 2.390.629,65 |  |

Opomba: \* - podatek se nanaša na leti 2016 in 2017 skupaj

Višina finančnih sredstev za izvedbo ukrepov in instrumentov Programa spodbujanja konkurenčnosti in ukrepov razvojne podpore za problemsko območje z visoko brezposelnostjo Hrastnik, Radeče in Trbovlje v obdobju 2013–2020 v letu 2016, je znašala slabih 2,4 mio EUR.

# Vmesno vrednotenje Programa HRT

V skladu s Programom spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013–2018 je bila predvidena izvedba vmesnega vrednotenja v letu 2016. Vmesno vrednotenje je za obdobje od 25.7.2013 do 31.3.2016 izvedlo podjetje MK projekt, d.o.o., Rogaška cesta 25, Šmarje pri Jelšah, poročilo je podjetje moralo pripraviti do 30.9.2016.

Njihove poglavitne ugotovitve in priporočila:

1. po treh letih od sprejetja Programa HRT se dejansko izvajajo zgolj trije ukrepi (42,8% vseh), finančna realizacija (tistih ukrepov, ki so imeli v programu navedene višine razpoložljivih sredstev) pa je po treh letih od sprejetja programa 18,89%;
2. v prihodnje naj se ukrepi pripravijo bolj temeljito z jasnejšimi cilji, opredeljenimi kazalniki učinka in rezultata ter ustreznimi sredstvi za njihovo realizacijo. Tovrstna priprava ukrepov bo tudi prispevala k bolj jasnem in učinkovitem mehanizmu spremljanja;
3. načrtovanje programa kot je Program HRT (ki je dejansko program na lokalnem nivoju), bi moralo biti veliko bolj integrirano, medsektorsko povezano in upoštevati stanje, specifike in potenciale programskega območja, da bi lahko prineslo pričakovane učinke;
4. predlog novega ukrepa, namenjenega občinam, katerega namen bi bil vlaganje v javno infrastrukturo. Občine bi lahko odkupile konkretne nepremičnine, ki so v stečajnih masah, jih prestrukturirale in ponudile zainteresiranim podjetjem. Tak ukrep bi bil pozitiven korak v smeri zajezitve bega možganov, ki je tudi s strani programa prepoznan kot ena izmed nevarnosti programskega območja;
5. na programskem območju se izkazujejo tudi velike potrebe za podporo razvojnih projektov na področju turizma, saj je ta glede na Slovenijo izredno podpovprečno razvit. Potenciala je veliko, zlasti reka Sava, bogata kulturna dediščina območja (Rudniki), veliko je možnosti za aktivni in adrenalinski turizem. Inovativni projekti in pobude bi lahko doprinesle tudi pri sanaciji degradiranih območij. Potenciala je na programskem območju veliko, manjka pa iniciativa in zagonski kapital, ki bi ga lahko ponudil tudi Program HRT;
6. glede na to, da se na državni ravni izvaja več programov razvojne podpore bi bilo dobro oblikovanje ustreznejše metodologije in smernic za njihovo pripravo v luči določitve minimalnih standardov in elementov, ki jih mora vsebovati vsak izmed ukrepov. To področje je sicer že obravnavano v Uredbi o dokumentih razvojnega načrtovanja in postopkih za pripravo predloga državnega proračuna (Ur. l. RS št. 44/07, 54/10), vendar bi jo bilo potrebno ustrezno nadgraditi. V kolikor za določen ukrep ni podana ustrezna argumentacija, niso jasno postavljeni kazalniki učinka in rezultata, za njihovo dosego namenjena zadostna količina sredstev ali pa se že samostojno izvaja v okviru drugih shem programov ali politik (kot je to v primeru Programa HRT), potem ukrepa ni možno vključiti v program razvojne podpore;
7. okrepitev sodelovanja med deležniki programa zlasti na državni institucionalni ravni in večje sodelovanje z lokalnimi deležniki (območne obrtno-gospodarske zbornice, gospodarske zbornice, podjetniški inkubatorji, občine);
8. okrepiti je potrebno podporno okolje za upravičence in sprejeti odločitve v smeri njihove administrativne razbremenitve;
9. prijavitelji in upravičenci bi si želeli več kvalitetnih predstavitev možnosti, ki jih ponuja Program HRT (predstavitev razpisov, podajanje konkretnih odgovorov na njihova specifična vprašanja, reševanje problemov).

Odziv MGRT na podana priporočila:

MGRT je s Spremembo Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje z dne 23.6.2016 nekatera od priporočil (ki so bila podana v zaključnem poročilu v septembru 2016) sicer že upošteval; tako je uskladil ukrepe in instrumente Programov spodbujanja konkurenčnosti za vsa štiri problemska območja (HRT, Pokolpje, Maribor z okolico in Pomurje), glede na specifiko posameznega problemskega območja pa je ohranil posamezne instrumente, ki jih je predlagala lokalna raven na podlagi identificiranih potreb, takšen primer je regijsko specifični instrument PVSP HRT. Prav tako se je uskladila finančna konstrukcija programov glede na razpoložljiva proračunska in EU sredstva za problemska območja. MGRT oz. njegovi izvajalski instituciji, Slovenski podjetniški sklad in Slovenski regionalni razvojni sklad, sta pripravila oz. objavila enoten razpis za posamezen instrument za vsa problemska področja skupaj, s ciljem, da pride do čim manjšega odstopanja pri izvajanju posameznih instrumentov na vseh štirih problemskih območjih (kot npr. instrument: subvencije za zagon podjetij, mikrokrediti in ugodni razvojni krediti za investicije). Tudi nekatere aktivnosti promocije območja HRT in privabljanja tujih in domačih investitorjev se izvajajo usklajeno s preostalimi tremi problemskimi območji ( v l. 2017 je to npr. dogodek SEE MEET 2017).

Vse aktivnosti v zvezi z izvajanjem in spremembami Programa HRT MGRT redno usklajuje z obema pristojnima RRAjema (RRA Posavje in RRA Zasavje) in župani občin, vključenih v problemsko območje Hrastnik, Radeče, Trbovlje. MGRT tako pri izvajanju Programa konkurenčnosti HRT skrbi za to, da so upoštevane lokalne posebnosti, želje, potrebe in predlogi in na drugi strani, da izvaja usklajeno in do največje možne mere enotno politiko na problemskih območjih.

1. V Programu HRT je ta skupina imenovana kot: »nima dokončane višje ali srednje stopnje izobrazbe ali poklicnega usposabljanja« [↑](#footnote-ref-1)
2. Uradni list RS št. 93/14 [↑](#footnote-ref-2)
3. Pristojno ministrstvo je pogojeno glede na glavni sklad, iz katerega LAS črpa sredstva. [↑](#footnote-ref-3)